钦定古今图书集成/明伦汇编/氏族典/第192卷 > 《郑樵通志》 > 以姓为氏
## 钦定古今图书集成/明伦汇编/氏族典/第192卷 > 《郑樵通志》 > 以姓为氏

姚氏，虞之姓也。虞舜生于姚墟，故因生以为姓。后世
亦有以为氏者，《左传》“郑大夫姚句耳”是也。汉有谏议
大夫姚平，舜后胡公封陈，至敬仲，仕齐，又为田氏。至
田丰，王莽封为代睦侯，奉舜后。子恢避莽乱居吴郡，
改姓妫氏。五代孙敷，又为姚氏。

臣谨按虞有二姓，曰姚，曰妫。因姚墟之生而姓姚，因妫水之居而姓妫，故姚恢改姓为妫，而妫皓又改姓为姚，知“姚” 与“妫” 二姓可通。